
קול קורא להגשת הצעות להעלאת קורסים מקוונים
מספר 4.2020
1. הקדמה
זרוע העבודה במשרד העבודה, הרווחה והשירותים החברתיים (להלן: "המשרד"), בשיתוף מטה המיזם הלאומי "ישראל דיגיטלית" אשר במשרד הדיגיטל הלאומי (להלן: "המטה" או "מטה ישראל דיגיטלית"), מזמינים בזאת גופים שבבעלותם קורסים מקוונים בתחומים של פיתוח הון אנושי, השתלבות בתעסוקה ו/או פיתוח מקצועי - להגיש הצעות להעלאת הקורסים המקוונים לאתר המשרד ו/או לפלטפורמה הלאומית ללמידה דיגיטלית קמפוס IL (להלן גם: "קמפוס IL") בקישור www.campus.gov.il. 
נוכח משבר התעסוקה, שנוצר במשק בישראל בעקבות התפשטות נגיף הקורונה והשינוי שחל באורחות החיים של תושבי מדינת ישראל, הטילה ממשלת ישראל בהחלטת ממשלה מספר 260 מיום 26.7.2020 (להלן: "החלטת ממשלה") על המטה בשיתוף המשרד, להפעיל תכנית לפיתוח הון אנושי להשתלבות בתעסוקה ולפיתוח מקצועי באמצעות למידה מרחוק. בהחלטת הממשלה נקבע, כי בנוסף, על התכנית לכלול הכשרה דיגיטלית של כוח אדם מיומן לתעשיית ההייטק. 
בהתאם לכך, לצורך רכישת מיומנויות נדרשות בתעסוקה, מקדם המטה בשיתוף המשרד תכנית לאיגוד, לעיבוד, לפיתוח ולהסבה של תכנים דיגיטליים קיימים מפלטפורמות ללמידה דיגיטלית מובילות בארץ ובעולם, וכן הקמה של מערכי תמיכה וסיוע לתהליכי הלמידה הדיגיטלית, אשר מטרתם לסייע לאוכלוסיות היעד בהתמודדות עם מצבים תעסוקתיים שונים כגון: אובדן הכנסה, יציאה לחל״ת, צורך בהכשרה מקצועית, הסבה מקצועית, אבחון תעסוקתי מרחוק, עבודה מרחוק וכיוצא באלה. 
מובהר, כי העלאת קורסים מקוונים כאמור לאתר המשרד ו/או לאתר קמפוס IL ייעשה ללא כל תמורה ולפרק זמן של לפחות שנתיים. בכפוף לצרכי המשרד ולהוראות כל דין. עם זאת, שמורה למשרד הזכות לממן באופן חלקי או מלא שירותי מעטפת בהתאם למפורט בסעיף 9 לקול קורא.

2. אודות קמפוסIL
קמפוסIL הנה פלטפורמה דיגיטלית פתוחה המאפשרת חיבור של כל אזרחי מדינת ישראל, בפריפריה ובמרכז, לחוויית למידה מותאמת אישית, על ידי המרצים הטובים בתחומם - ובחינם.
מטרת המיזם היא להגדיל את הנגישות להשכלה מקצועית ואקדמית לציבור הרחב, ולהפוך את הלמידה להזדמנות הנמשכת לאורך מסלול חיים שלם .(Life Long Learning) למידה דיגיטלית היא מגמה שהולכת ותופסת תאוצה בעולם ונחשבת כיום למיומנות תעסוקתית נדרשת ומשמעותית בשוק העבודה. מיזם קמפוסIL מגיב לשוק העבודה המשתנה, ומאפשר ייעול והגברת האפקטיביות של מסלולי ההכשרה המקצועיים.
קמפוס IL הנו פרויקט דגל של ישראל דיגיטלית במשרד הדיגיטל הלאומי בתחום החינוך וההשכלה, שהוקם לטובת צמצום פערים חברתיים, הגברת שוויון ההזדמנויות למגוון אוכלוסיות ומתן פתרונות הכשרה גמישים לשוק העבודה המתחדש.
המיזם מבוסס על פלטפורמת הקוד הפתוח open edX שפותחה על ידי האוניברסיטאות Harvard ו-MIT. מדינת ישראל עושה שימוש בפלטפורמה בהתאם לתנאי הרישיון של הקוד הפתוח.


3. מועדים
מועד פרסום הקול קורא: 21.1.2021
מועד כנס מקוון לגופים מציעים: 7.2.2021 בשעה 10:00. יש לעקוב אחרי שינויים בפרטים אודות הכנס המקוון באתר המשרד ובדף הפייסבוק של קמפוס IL.
מועד אחרון להגשת שאלות הבהרה: 11.2.2021 25.2.2021 בשעה 12:00
מועד אחרון לפרסום תשובות לשאלות הבהרה: 18.2.2021 4.3.2021 בשעה 14:00
מועד אחרון להגשת הצעות לפי קול קורא זה: 28.2.2021 14.3.2021 בשעה 14:00

4. הגדרות
"הקול הקורא" – קול קורא זה. 
"הצעה" – בקשת גוף מציע, כהגדרתו להלן, הכוללת את כלל המסמכים הנדרשים לפי סעיף 6 להלן, שהוגשה למשרד במענה לקול הקורא. 
"הגוף המציע" – תאגיד ו/או עוסק מורשה ו/או עוסק פטור ו/או שותפות רשומה אשר הגיש/ה הצעה. 
"ועדת המכרזים" או "הוועדה" – ועדת המכרזים המשרדית לזרוע העבודה במשרד העבודה, הרווחה והשירותים החברתיים. 
"הזוכה" – כל גוף שייבחר על ידי המשרד לצורך העלאת תכנים דיגיטליים קיימים באתר המשרד ו/או באתר קמפוס IL מכח קול קורא זה. 
"עוסק מורשה" – כהגדרתו בחוק המע"מ, התשל"ו-1975.
"עוסק פטור" – כהגדרתו בחוק המע"מ, התשל"ו-1975.

5. הגשת הצעות
1. גופים המעוניינים להשיב לקול קורא זה, מתבקשים להגיש הצעתם כמתואר בסעיף 6 להלן, לפי אחד או יותר מבין המסלולים הבאים: 
(1) התממשקות בין פלטפורמות למידה דיגיטליות: יצירת עמודי אינטרנט באתר קמפוס IL לקורסים מקוונים הפועלים כיום על גבי פלטפורמות למידה מקוונות חיצוניות, בתנאי שקיימת ו/או שניתן להקים מערכת הזדהות אחידה (SSO) בין הפלטפורמות וכן אינטגרציה של מידע אודות ביצועי הלומד ותהליך הלמידה.  
(2) העלאת הקורס המקוון במלואו לאתר קמפוס IL . 
2. בכל אחד מהמסלולים הנ"ל, תינתן לזוכה אפשרות לייצר הפניה (לינק) מתוך אתר קמפוס IL לקורסים מקוונים בפלטפורמות למידה חיצוניות. ההפניה תתאפשר רק לפרק זמן מוגבל ועד לביצוע ההתממשקות או העלאת הקורס המקוון, בהתאם למסלול שיוצע על ידי הגוף המציע במסגרת הצעתו, ובכפוף להסכמת המציע מראש למתן גישה למשרד ולצוות קמפוסIL לנתוני השימוש בקורס/ים המקוון/ים לצורך ביצוע  מעקב, בקרה ובחינת אפקטיביות של השימוש בקורסים אלה על גבי פלטפורמת קמפוסIL. 

6. שלב א' - תנאי סף
בחינת ההצעות להעלאת הקורסים המקוונים לאתר המשרד ו/או לאתר קמפוס IL מותנית בעמידת הגוף המציע בקריטריונים הבאים:
1. הקורס/ים המקוונ/ים המוצע/ים הם בבעלותו או צפויים להיות בבעלותו.  
2. הקורס/ים המקוון/ים המוצע/ים עוסקים בתחומים של פיתוח הון אנושי, השתלבות בתעסוקה ופיתוח מקצועי.
3. הצהרת הגוף המציע כי הוא מתחייב לאפשר לציבור הרחב, בארץ ובעולם, שימוש בקורס המקוון על גבי קמפוס IL, לתקופה של שנתיים לכל הפחות, וללא עלות כלל.  
4. הפלטפורמה שעליה מוצע הקורס המקוון ותוכן הקורס עומדים בסטנדרט הנגשה AAA.
5. הקורס המקוון עומד בדרישות המינימום של קמפוס IL.

7. מסמכים להוכחת עמידת הגוף המציע בתנאי הסף
לשם הוכחת עמידתו בתנאי הסף כאמור בסעיף 5 לעיל, על הגוף המציע לצרף להצעתו את המסמכים הבאים:
1. כתב התחייבות מלא וחתום בנוסח המצורף כנספח א'.
2. פירוט ההצעה, שתכלול, בין היתר, את הפרטים הבאים: רשימה של הקורס/ים המקוונ/ים שבגינו/ם מוגשת ההצעה עם קישורים, שניתן לצפות בהם, לכל אחד מהקורסים, ציון המסלול הנבחר על ידי הגוף המציע בהתאם לסעיף 4 (א) לעיל (ביחס לכל אחד מהקורס/ים המקוונ/ים המוצע/ים) ובשים לב לקריטריונים שמפורטים בסעיף 5 ו- 9 לקול הקורא, בנוסח המצורף כנספח א'1.  
3. חוות דעת מקצועית בדבר איכות, רלבנטיות ורמת תוכן הקורס, לרבות הצגת נתוני שימוש נוכחיים בקורס/ים המקוונ/ים המוצע/ים. 
4. התחייבות למניעת ניגוד עניינים בנוסח המצורף כנספח ב'. 
5. מציע המבקש כי פרט בהצעתו ייחשב כסודי, יפרט מהו אותו פרט על גבי נספח ג' או ד'.
יודגש, כי למרות החובה לצרף את כל האישורים והמסמכים במצורף להצעה, ועדת המכרזים תהא רשאית, אך לא חייבת, לפי שיקול דעתה הבלעדי, לאפשר למציע אשר לא צירף להצעתו אישור ו/או מסמך מן המנויים בקול קורא זה, להשלים את המצאתם במסגרת פרק זמן אשר ייקבע על ידי ועדת המכרזים וזאת כל עוד עולה בבירור, כי האישורים ו/או המסמכים החסרים, היו קיימים ובעלי תוקף במועד הגשת ההצעה כפי שנדרש בתנאי הקול הקורא, אלא אם כן קבעה ועדת המכרזים אחרת. 

8. מסמכים נוספים
בנוסף, הגוף המציע מתחייב, כי במידה והצעתו תזכה, ימסור למשרד את המסמכים הבאים בתוך 21 ימים ממועד קבלת הודעת הדרישה: 
1. עבור תאגידים – נסח חברה או שותפות. הגשת נסח עדכני המראה כי לא מצוינים חובות אגרה שנתית עבור השנים שקדמו לשנה בה מוגשת ההצעה. בעניין חברה, ייבדק כי לא מצוין שהחברה מפרת חוק או שהיא בהתראה לפני רישום כחברה מפרת חוק.
2. עבור עמותות וחברות לתועלת הציבור – אישור ניהול תקין. הגשת אישור ניהול תקין מאת רשם העמותות או רשם ההקדשות, לפי העניין, המעיד כי הגוף המציע מקיים את דרישות חוק העמותות, התש"ם-1980 ו/או חוק החברות, התשנ"ט-1999 ו/או חוק הנאמנות, התשל"ט-1979, לפי העניין, והנחיות הרשם לאופן ניהולו התקין לצורך קבלת האישור.
3. עבור עוסק מורשה / עוסק פטור – תעודת עוסק מורשה / תעודת עוסק פטור, לפי העניין.
4. מסמך אפיון – שיכלול פירוט לגבי הנושאים הבאים, ביחס לכל אחד מהקורס/ים המוצע/ים: 
(1) האופן שבדעת הגוף המציע להטמיע את הקורס (בהתייחס לסעיף 4א לעיל); 
(2) פירוט בנוגע לאופן ולתדירות התחזוקה של הקורס;
(3) אופני ותדירות עדכון תכני הקורס על ידי המציע; 
(4) אופן מסירת הנתונים לצוות המשרד ו/או המטה ביחס לנתוני השימוש האגרגטיביים בקורס.  
5. פירוט אודות הגוף המציע בשים לב לקריטריונים שמופיעים בסעיף 9 להלן, בצירוף אסמכתאות נדרשות.
6. תצהיר בדבר היעדר הרשעות בגין העסקת עובדים זרים ושכר מינימום בנוסח המצורף כנספח ה'. 
7. תצהיר בדבר העסקת אנשים עם מוגבלות בנוסח המצורף כנספח ו'.

9. שלב ב' – אופן בחירת ההצעות
1. הצעה העומדת בתנאי הסף לפי סעיף 5 לעיל, תיבחן על ידי צוות מקצועי אשר יבחר את הקורסים  המקוונים אשר ברצון המשרד להעלות לאתר המשרד ו/או לפלטפורמת לקמפוס IL. הרכב הצוות המקצועי ייקבע על-ידי המשרד והמטה.
2. במסגרת שיקולי הצוות המקצועי ייבחנו, בין היתר, הקריטריונים שלהלן ביחס לכל אחד מן הקורס/ים המוצע/ים:
1. איכות הקורס ורלבנטיות התוכן של הקורס לשוק העבודה, לרבות היקף לומדים פוטנציאלי והצגת נתוני שימוש בקורס. 
2. אופן ותדירות ביצוע עדכונים לקורס המוצע .
3. התחייבות הגוף המציע לתחזוקת הקורס המוצע (לרבות טיפול בבאגים ובעיות פונקציונליות בקורס)
4. המלצות מצד מעסיקים על הקורס (Endorsement). 
5. אקרדיטציה ורלבנטיות לצורך השלמה ללימודים אקדמאים או לימודי טכנאים ו/או הנדסאים.
6. היקף ואיכות המענה של הגוף המציע לפונים בנוגע לקורס, כגון דרכי התקשרות ותדירות המענה. 
7. האם ניתנת או לא תעודת סיום קורס על ידי המציע. 
8. התרשמות כללית של הצוות המקצועי מהקורס המוצע.  

10. הצעת שירותים נוספים
הגוף המציע, יוכל להציע במסגרת ההצעה פירוט בדבר רכיבים נוספים ו/או מעטפת סינכרונית לקורסים שיעמיד למשרד בתשלום, כדוגמת שיעורי עזר נלווים, פיזיים ו/או דיגיטליים, וובינרים להעשרת התוכן, בחינות לקבלת תעודה לצורך העמקת הלמידה למעוניינים בכך ועוד (להלן: "מעטפת למידה"). המשרד שומר לעצמו את הזכות לממן רכיבים ממעטפת הלמידה בהתאם לקריטריונים שייקבעו על ידי המשרד, בין אם באמצעות הזוכה, בין אם באמצעות מכרז חשכ"ל או בין אם באמצעות צדדים שלישיים שהמשרד עובד איתם, כשההחלטה תהיה נתונה לשיקול דעתו הבלעדי של המשרד. הכל בכפוף לצרכי המשרד, לאישור התקציב מדי שנה, למגבלות התקציב, להוראות כל דין לרבות הוראות חוק התקציב, חוק חובת המכרזים, התקנות שהותקנו מכוחו (כפי תוקפן מעת לעת), הוראות התכ"ם ותנאי ההסכם שייחתם עם הזוכה.

11. נגישות
1. כלל הטקסט בקורס/ים הזוכה/ים יהא ערוך ומוגה לשונית והקורס/ים הזוכה/ים עומד/ים בסטנדרט נגישות Level AAA, על פי תקן Web Content Accessibility Guidelines (WCAG) 2.0, בקישור הבא: https://www.w3.org/TR/WCAG20/#conformance, וכן על פי הקבוע בתקנות שוויון זכויות לאנשים עם מוגבלות (התאמות נגישות למקומות ציבוריים קיימים שהם מוסדות להשכלה גבוהה ולשירותי השכלה גבוהה שהם נותנים), התשע"ז-2016. בפרט, יינתן דגש להיבטים הבאים: כתוביות מתוזמנות לכל תכני הקורס, ניגודיות צבעים גבוהה ו-"Alt-Text" לכל התמונות, האיורים ושאר הרכיבים הגרפיים.
2. על הקורס לעמוד בתנאי "דרישות המינימום של Course Development" של פלטפורמת קמפוס IL, (להלן: "מסמך דרישות המינימום"). מובהר בזאת, כי מטה ישראל דיגיטלית יהיה רשאי לעדכן את מסמך דרישות המינימום בכל עת ומכל טעם שהוא, והגוף המציע מתחייב לפעול בהתאם למסמך דרישות המינימום המעודכן, ובלבד שהומצא לו 21 יום לפני מועד כניסתו לתוקף.

12. בעלות וקניין רוחני
1. הגשת ההצעה מהווה הצהרה של הגוף המציע, כי הוא מחזיק בכל הזכויות בקורס/ים, לרבות זכויות הקניין הרוחני הנדרשות לצורך הפקת ו/או הסבת הקורס/ים והשימוש בו/בהם על ידי המטה ו/או המשרד, ולעניין זכויות קניין רוחני אשר אינן בבעלותו, הגוף המציע מצהיר, כי הועברו אליו כדין מלוא זכויות הקניין הרוחני, לרבות זכויות היוצרים המלאות בקורס/ים, מאת כל הגורמים אשר להם זכויות בקורס/ים ובחלקיו/הם, ו/או ניתנה לגוף המציע הרשאה מאת כל הגורמים האמורים להעניק לגוף המציע רישיון שימוש בקורס/ים, לצורך השימוש בזכויות אלה בהתאם לאמור בקול קורא זה. 
2. הגוף המציע מצהיר, כי ידוע וברור לו שהבעלות על הפלטפורמה הלאומית קמפוס IL, כמו גם כל זכות, קניין או אינטרס אחר בה, נתונים בבעלות הבלעדית של מדינת ישראל – מטה ישראל דיגיטלית, וכי אין ולא תהיה כל זכות בפלטפורמה הלאומית מכל מין וסוג שהוא.
3. הגוף המציע מעניק בזאת למדינת ישראל – המטה ו/או למשרד, לפי העניין, רישיון שימוש עולמי, ללא תמורה וללא כל תנאי, לעשות כל שימוש בקורס/ים, לרבות כל תכני הקורס/ים, ובכלל זה כל המידע, הנתונים, החומרים המקוריים ו/או כל חומר אחר שהגוף המציע מעלה או הופך לזמין על גבי אתר קמפוס IL ו/או אתר המשרד, בקשר עם הקורס/ים, כהגדרתו/ם בקול קורא זה, ולרבות בכל מדיה ופורמט שהוא ו/או לכל קהל שהוא, וזאת בקשר עם העלאת הקורס/ים.
4. הגוף המציע מצהיר עוד, כי הוא מעניק למשרד ו/או למטה, כחלק מרישיון השימוש בקורס/ים, את האפשרות להוסיף לקורסים שיעלו לקמפוס IL ו/או למשרד כתוביות בשפה העברית ו/או ערבית ו/או בכל שפה אחרת ו/או להפעיל מעטפת פדגוגית, כגון שיעורי העשרה, שיעורי תרגול סינכרוניים, קהילת תלמידה ועוד (לקורסים המקוונים שיוצעו לשימוש במענה לקול קורא זה). 
5. מוסכם על הצדדים כי זכויות הקניין הרוחני בישראל ומחוצה לה, בכל התוספות ובכל התוצרים שיוכנו במימון מדינת ישראל במסגרת קול קורא זה, תהיינה של המדינה בלבד וזכות השימוש בהם תהא כפופה לאישור מראש ובכתב של  המשרד והמטה.
6. [bookmark: _Ref514833315]אין באמור לעיל, כדי לגרוע מזכות קניין רוחני שהייתה בידי מי מהצדדים טרם העלאת התכנים לאתר המשרד ו/או לקמפוס IL. 
7. הגוף המציע מצהיר עוד, כי אם תעלה טענה או תביעה הנובעת מכך שאינו הבעלים של זכויות הקניין הרוחני, לרבות זכויות היוצרים בקורס/ים, או שאינו בעל הרשאה מתאימה להעניק בקורס/ים זכויות שימוש, ישפה את המטה ו/או מדינת ישראל ו/או את המשרד בגין כל נזק שייגרם למי מהם כתוצאה מכך.

13. תנאים להעלאת הקורס/ים המקוון/ים לאתר קמפוסIL
הגשת הצעה לפי קול קורא זה מהווה הסכמה לכלל התנאים הבאים:
1. העלאת הקורס/ים המקוון/ים לאתר המשרד ו/או לאתר קמפוס IL ו/ או הסבת קורס/ים בהתאם למסלול שאליו הגיש הגוף המציע הצעה בהתאם לסעיף 4 לעיל, כפופים לאישור ועדת חסויות של המשרד ושל המטה.
2. הגשת ההצעה מהווה הצהרה של הגוף המציע, כי הוא נושא באחריות למניעה, לטיפול ולהסרה של קורסים מקוונים הכוללים תכנים פוגעניים ו/או מפלים ו/או גזעניים וכיוצא באלה וכן לטיפול ולהסרה של תכנים בלתי חוקיים ו/או מטעים ו/או שיש בהם משום הונאה ו/או שמפרים את זכויותיו של אחר ו/או פוגעים בזכויותיו של אחר (להלן: "תכנים בעייתיים"), לרבות ביחס לתכנים שנוצרים על-ידי צוות/י הקורס/ים וביחס לתכנים פומביים שנוצרים על-ידי הלומדים בקורס/ים, בין היתר במסגרת פורומים, מטלות פתוחות וקבוצות מדיה חברתיות ייעודיות שהוקמו על ידי סגל הקורס או מי מטעמו. מבלי לגרוע מאחריותו של הגורם המציע לנקוט באמצעים סבירים לטיפול ולהסרה של תכנים בעייתיים כאמור בסעיף זה, ידוע לגורם המציע, כי גם נציג המשרד ו/או נציג המטה יהיו רשאים להסיר, למחוק או לא להתיר פרסום של תכנים בעייתיים כמפורט ברישא לסעיף זה, על פי שיקול דעתם הבלעדי. 
3. מובהר, כי למשרד ולמטה שמור שיקול הדעת הבלעדי בנוגע להעלאת הקורסים הדיגיטליים לאתר המשרד ו/או לפלטפורמת קמפוס IL וממילא שמור למשרד גם שיקול הדעת המלא להסיר תכנים שהועלו, מכל סיבה שהיא, בכל עת. מבלי לגרוע מכלליות האמור, המשרד ישקול הסרה מיידית של קורסים מקוונים /או קישורים בין היתר עקב תלונות על תוכן לא ראוי או על קשיים טכניים בגישה לאתר.
4. באתר המשרד ו/או באתר קמפוס IL יובהר לציבור כי פעילויות ו/או הטבות ו/או קישוריות המופיעות באתר האינטרנט אליו מפנה הקישור, ככל שישנן, הן פרי יוזמות גופים חיצוניים למשרד והמשרד אינו נושא באחריות ו/או מפקח על תכניהן והן מפורסמות כשירות לציבור ובאחריות הגוף החיצוני בלבד, בנוסח עליו יורה המשרד ו/או המטה.
14. שיווק, פרסום ושימוש בסמלילים 
התייחסות לפרסומים (הרשאה למשרד ו/או למטה לפרסם את הקורס והגבלות ביחס לפרסומים על ידי הספקים המציעים):
1. [bookmark: _30j0zll]הגוף המציע נותן בזאת את הסכמתו המפורשת לאזכור שמו ו/או סמלילו באתר קמפוסIL  ו/או באתר המשרד, במסגרת פעילות השיווק של מיזם קמפוס IL. הפרסומים השונים יתואמו עם הגוף המציע מראש ובכתב, באמצעות הנציג שיקבע לכך מטעם הגוף המציע. מוסכם, כי ככל שהגוף המציע לא יגיב לבקשה לאישור פרסום בתוך 3 ימי עבודה, יראו אותו כמי שאישר את הפרסום המוצע על-ידי צוות המשרד ו/או המטה, כמות שהוא. 
2. הגוף המציע מכיר בכך שקול קורא זה יוצא במסגרת שיתוף פעולה בין המשרד למטה וככזה, מושקעים משאבים רבים בבניית האסטרטגיה השיווקית שלו, בקיומם של מהלכי שיווק רבים ומגוונים, המתבססים על מגוון מדיות דיגיטליות, כגון: רשתות חברתיות (לרבות פייסבוק ואינסטגרם), הודעות דואר אלקטרוני הממוענות לקהלי היעד של המיזם (פרסום מְטוּרְגָּט), ניוזלטרים (ידיעונים מקוונים), אירועים שונים לקהלי היעד של המיזם ועוד. פעילות שיווק דיגיטלית זו מהווה נדבך מהותי בפעילות מיזם קמפוס IL.
3. [bookmark: _1fob9te][bookmark: _Ref514833952][bookmark: _Ref520028127][bookmark: _3znysh7]הגוף המציע נותן בזאת רישיון שימוש בלתי מוגבל וללא תמורה למטה ישראל דיגיטלית ולמשרד, ולגבי קורס/ים שמועלה/ים לאתר קמפוס IL, ביחס לקדימונים ("טְרַיילֶרים") ובקטעי וידאו מתוך הקורס/ים, אשר אורכם לא יעלה על 540 שניות, למטרות שיווק ו/או פרסום ו/או יחסי ציבור של הקורס/ים ו/או של מיזם קמפוס בכללותו, בין היתר באמצעי המדיה הבאים: פייסבוק, YouTube, אינסטגרם, אתר קמפוס IL, טוויטר, לינקדאין או כל אמצעי מדיה אחר וכן באמצעי מדיה טלוויזיוניים, רדיו, עיתונות, שלטי חוצות וכיוצא באלה. הגוף המציע לא יעלה כל טענה בנוגע לזכות המוסרית, ככל שישנה, בנוגע לשימוש המתואר בסעיף זה בקטעים מתוך הקורס/ים.
לעניין סעיף זה, "קדימון" משמעו – קטעון וידאו קצר לקידום הקורס/ים, אשר מופץ לקהלי היעד של הקורס/ים ו/או של מיזם קמפוס IL ו/או של אתר edX, בטרם צאת הקורס/ים המלא/ים, כחלק מאמצעי השיווק של הקורס/ים. הקדימון נועד לעניין את קהל היעד בצורה אטרקטיבית ולהעלות את מודעותו לגבי צאתו/ם הקרובה של הקורס/ים, תוך שימוש באפקטים שונים ובקטעים נבחרים מתוך הקורס/ים ו/או קטעים מקוריים שנוצרו באופן ייעודי עבור הקדימון, לצד הצגת מרצה הקורס/ים ובליווי אפשרי של קריינות ו/או כתוביות עם מסר שיווקי ו/או פרסומי.
4. מוסכם, כי המשרד יעדכן את הגוף המציע לגבי כל הכרזה אפשרית לתקשורת ו/או לעיתונות לגבי השתתפות הגוף המציע ו/או הקורס/ים מטעמו, באתר קמפוס IL ו/או באתר המשרד. הגוף המציע, המשרד ומטה ישראל דיגיטלית לא יפרסמו כל הודעה לתקשורת ו/או לעיתונות לגבי הגשת הצעה לפי קול קורא זה, ולא ישתמשו בשם, בסימני מסחר, בלוגואים או בסמלים אחד של השני, או בכל גרסה, קיצור או ייצוג שלהם, בכל פרסום, חומר יחסי ציבור, או קידום מכירות, או בכל הודעה פומבית אחרת, ללא הסכמה בכתב מראש של האחר, אלא אם הוסכם אחרת במפורש במסגרת קול קורא זה או המסמכים שיוגשו על ידי המציע במענה לקול קורא זה.
5. הגוף המציע לא יבצע ולא יאפשר כל פרסום בקשר עם שיתוף הפעולה נשוא קול קורא זה , אלא אם אושר מראש ובכתב על ידי המטה והמשרד. הגוף המציע יציין בכל פרסום המבוצע על ידו בקשר עם הקורס/ים המועלה/ים לפלטפורמה הלאומית, כי מדובר בשיתוף פעולה עם זרוע העבודה במשרד העבודה, הרווחה והשירותים החברתיים ומיזם קמפוס IL מבית היוצר של מטה המיזם הלאומי "ישראל דיגיטלית" במשרד הדיגיטל הלאומי .
6. מובהר, כי ציון שמו ו/או סמלילו של זרוע העבודה במשרד העבודה, הרווחה והשירותים החברתיים ו/או משרד הדיגיטל הלאומי ו/או מטה המיזם הלאומי "ישראל דיגיטלית" ו/או המיזם הלאומי ללמידה דיגיטלית "קמפוס IL" לצד שמו של הגוף המציע או ציון שמם ו/או סמלילם בכלל בכל פרסום שהוא לרבות בתעודות המעידות על השתתפות או הישגים בקורס, בכפוף לקבלת אישור ועדת החסויות של המשרד והמטה.

15. עיון במסמכים
1. עיון במסמכים יעשה בהתאם ובכפוף לקבוע בתקנה 21(ה) לתקנות חובת המכרזים, התשנ"ג-1993, בהתאם לחוק חופש המידע, התשנ"ח-1998, ובהתאם להלכה הפסוקה.
2. גוף מציע הסבור כי חלקים מהצעתו כוללים סודות מסחריים ו/או סודות מקצועיים (להלן: "חלקים סודיים"), שלדעתו אין לאפשר את העיון בהם למציעים אחרים: יציין במפורש בהצעתו מהם החלקים הסודיים, יסמן את החלקים הסודיים שבהצעתו באופן ברור וחד-משמעי ובמידת האפשר, יפריד חלקים אלה מכלל ההצעה הפרדה פיזית ככל שניתן. 
3. גוף מציע שלא סימן חלקים בהצעתו כסודיים יראוהו כמי שמסכים למסירת ההצעה כולה לעיון מציעים אחרים. סימון חלקים בהצעה כסודיים מהווה הודאה בכך שחלקים אלה בהצעה סודיים גם בהצעותיהם של המציעים האחרים, ומכאן שהמציע מוותר מראש על זכות העיון בחלקים אלה של הצעות המציעים האחרים.
4. יודגש, כי שיקול הדעת בדבר היקף זכות העיון של הגופים המציעים נתון לוועדת המכרזים בלבד, אשר תפעל בנושא זה בהתאם להוראות כל דין ולאמות המידה המחייבות רשות מינהלית.
5. על גוף מציע המבקש כי פרטים בהצעתו ייחשבו כסודיים, לפרט מהם אותם חלקים על גבי נספח ג' או ד'. 

16. אחריות, שיפוי וביטוח
1. מדינת ישראל, לרבות זרוע העבודה ו/או משרד העבודה, הרווחה והשירותים החברתיים ו/או משרד הדיגיטל הלאומי ו/או מטה ישראל דיגיטלית, לא תחויב כלפי הגוף המציע עבור כל נזק ישיר או עקיף, מיוחד, מקרי או תוצאתי שנגרם בקשר עם הקול הקורא ו/או עם מימושו, ללא קשר לסוג התביעה ולשאלה האם נזק כזה היה צפוי והגוף המציע מוותר בזאת מראש על כל זכות תביעה בגין נזק כאמור.
2. הגוף המציע מתחייב בזאת לשפות את מדינת ישראל, לרבות זרוע העבודה ו/או משרד העבודה, הרווחה והשירותים החברתיים ו/או משרד הדיגיטל הלאומי ו/או מטה ישראל דיגיטלית לפי העניין, בגין כל תביעה ו/או טענה שמאן דהוא יעלה כנגדם או כנגד מי מהם בגין מעשה ו/או מחדל של הגורם המציע, תוך מימוש קול קורא זה, וזאת מיד עם קבלת דרישה לכך מהמשרד ו/או המטה ישראל דיגיטלית. 
3. למען הסר ספק מוסכם על הצדדים, כי המטה ו/או המשרד לא יישאו באחריות לכל נזק שייגרם כאמור לעיל.
ידוע לגוף המציע כי בכל ההתקשרויות שלו, לרבות במסגרת מכרזים ובחוזים עם ספקים, קבלנים, קבלני משנה, בעלי מקצוע ונותני שירותים למיניהם בקשר עם קול קורא זה, עליו לדרוש קיומם של ביטוחים הכוללים כיסויים ביטוחיים הולמים (ביטוחי אחריות מקצועית, ביטוחי חבות מעבידים, ביטוחי אחריות כלפי צד שלישי, ביטוחי רכוש, ביטוחי רכבים וכיוצא באלה), בגבולות אחריות סבירים להיקף השירותים הניתנים על ידם, ולוודא בפועל כי בכל ביטוחיהם המתייחסים למתן השירותים יכללו את מדינת ישראל – משרד העבודה, הרווחה והשירותים החברתיים ו/או משרד הדיגיטל הלאומי ו/או מטה ישראל דיגיטלית כמבוטחים נוספים, עם סעיף ויתור על זכות השיבוב/התחלוף כלפיהם וכלפי עובדיהם.

17. [bookmark: _2et92p0]דגשים
1. אין בפנייה זו כדי ליצור מחויבות כלשהי של המשרד והמטה כלפי מי מהמשיבים לפנייה או להוות התחייבות כלשהי לבחירתו של גוף כלשהו. 
2. הליך ההתקשרות הינו בכפוף לחוק חובת המכרזים, התשנ"ב-1992, ותקנותיו.
3. העלאת הקורס/ים המקוון/ים לאתר המשרד ו/או לפלטפורמת קמפוס IL היא ללא כל תמורה כספית בין הצדדים.
4. גישה לאלמנטים נוספים של הקורס הדיגיטלי, אשר דורשים השקעה נוספת מצד הגוף המציע (לדוגמה: מענה שוטף במייל לפניות של לומדים, קיום פורום למידה, בדיקת מטלות שאינן אוטומטיות, שילוב של שיעורי תרגול סינכרוניים ו/או פנים-אל-פנים וכיוצא באלה), ככל שישנם, תנוהל לפי שיקול דעתו של הגוף המציע.
5. המשרד שומר לעצמו שיקול דעת בלעדי לשנות כל אחד מן המועדים המנויים לעיל בהודעה שתפורסם באתר מינהל הרכש ולא תהא למי מהספקים כל טענה או דרישה בקשר לכך. 
6. המשרד שומר לעצמו את הזכות להפיץ עדכון לקול קורא זה או לפרסם במהלך תקופת ההתקשרות קול קורא נוסף לצורך עדכון רשימת הקורסים המקוונים שיכללו באתר המשרד ו/או בפלטפורמת קמפוס IL. הודעה על מועד מדויק של עדכון הרשימה ואפשרות להגשת בקשה להצטרפות תפורסם באתר האינטרנט של מינהל הרכש. 
7. עדכונים למסמך זה, ככל שיהיו, יפורסמו באתר מינהל הרכש. 

18. אופן הגשת הבקשה
1. על המציע להגיש בקשתו לתיבת מייל ייעודית לעניין זה, בכתובת DigitalLearning@labor.gov.il   עד ליום 28.2.2021 בשעה 14:00, בצירוף כל המסמכים הנדרשים כמפורט בסעיף 6 לקול קורא זה.
2. שאלות הבהרה ניתן לשלוח למייל DigitalLearning@labor.gov.il    עד ליום 11.2.2021. תשובות המשרד יהיו עד ליום 18.2.2021.

נספח א'
כתב התחייבות
אני הח"מ                                       , נושא ת.ז. מס'                     , מורשה החתימה מטעם                                    שמספרו                    (להלן: המציע) מצהיר ומתחייב בזאת, בכתב, כי במועד הגשת ההצעה מתקיימות כל הדרישות הבאות, ואם אזכה בקול קורא מתחייב להמשיך עמוד בכל הדרישות הבאות, במשך כל תקופת ההתקשרות, כדלקמן:
1. המציע מתחייב למלא אחר כל ההוראות המפורטות בקול קורא מס' ........ לרבות בהוראות המנויות בסעיף 11 לקול קורא בנושא "בעלות קניין רוחני". 
2. ידוע לי כי הקורסים יעלו לקמפוס IL ויתכן שתהיה הפניה אליהם באתר זרוע העבודה.
3. ידוע לי, כי תינתן לזוכה אפשרות לייצר הפניה (לינק) מתוך אתר קמפוס IL לקורסים מקוונים בפלטפורמות למידה חיצוניות, בכפוף למתן הסכמה מראש למתן גישה למשרד לנתוני השימוש בקורס/ים המקוון/ים לצורך ביצוע  מעקב, בקרה ובחינת אפקטיביות של השימוש בקורסים אלה על גבי פלטפורמת קמפוסIL, וכי ההפניה תתאפשר רק לפרק זמן מוגבל ועד לביצוע ההתממשקות או העלאת הקורס המקוון, בהתאם למסלול שיוצע על ידי הגוף המציע במסגרת הצעתו. במקרה כזה, אני מתחייב להעביר לנציג/ת המשרד ו/או המטה את נתוני השימוש בקורסים המוצעים בתדירות ובפורמט שיידרש על ידי המשרד/או המטה . 
4. אני מאשר כי תוכן הקורסים המקוונים יהיה פתוח ומוצע לציבור בארץ ובעולם על גבי קמפוס IL ללא עלות לתקופה של לפחות שנתיים מרגע פתיחת הקורס ללמידה בקמפוס IL והכל בכפוף לצרכי המשרד ובכפוף לכל דין.
5. אני מתחייב להעמיד כתובת דואר אלקטרוני ו/או מספר טלפון שאליהם לומדים בקורסים המקוונים, יוכלו לפנות ולקבל מענה ביחס לתקלות בקורס המקוון. ידוע לי, שהתמיכה הטכנית באתר קמפוסIL תינתן באופן שוטף על ידי מוקד שירות המופעל על ידי ישראל דיגיטלית. 
6. אני מצהיר כי המציע יהיה אחראי על תחזוקה ועדכון שוטפים של הקורסים המקוונים בקמפוס IL. וכן כי כל עדכון שייעשה על ידו בקורסים המקוונים יתעדכן גם בקורסים המקוונים שיעלו מטעמו לקמפוס IL
7. אני מסכים, כי המשרד יהיה רשאי להוסיף לקורסים שיעלו לקמפוס IL כתוביות להפעיל מעטפת פדגוגית (כגון, שיעורי העשרה, שיעורי תרגול סינכרוניים, קהילת למידה ועוד) לקורסים המקוונים שיוצעו לשימוש במענה לקול קורא זה. 
8. המציע מצהיר שהוא קרא ומכיר את הצהרת הפרטיות כפי שהיא מופיעה ומתעדכנת מפעם לפעם בתנאי השימוש ו/או באתר קמפוסIL וכי כל פעילות הקשורה במסלולים המתוארים בקול הקורא תהיה כפופה למידע זה.
תאריך: _______________				שם המציע וחתימה:_______________________
אימות חתימה
אני הח"מ                                              (הגורם המוסמך לאמת תצהיר לפי פקודת הראיות [נוסח חדש], תשל"א-1971) שכתובתי                                        מאשר בזה שהמציע                                   החתום לעיל הנו תאגיד הרשום כדין בישראל אצל רשם ה                         וכי ה"ה                                         ו-                             אשר חתמו בפני מטעם המציע על הצעה זו, מוסמכים לעשות כן ולחייב את המציע בחתימותיהם .

תאריך: _______________				שם המציע וחתימה:____________________




נספח א'1
שם הארגון:________________
שם ושם משפחה של איש/אשת הקשר: _____________________
פרטים ליצירת קשר (דוא"ל ומספר טלפון נייד): ____________________________________
מספר קורסים מוצעים: _______________________
אם ההצעה כוללת יותר מקורס אחד, אנא מלאו את הפרטים הבאים לגבי כל קורס בנפרד
9. אנא סמנו לגבי כל קורס באיזה מהמסלולים הבאים אתם מעוניינים (ניתן לסמן ב- X מסלול אחד או יותר): 
· התממשקות בין פלטפורמות: יצירת עמודים בקמפוס IL לקורסים מקוונים בפלטפורמות למידה חיצוניות הכוללים מערכת הזדהות אחידה (SSO) בין הפלטפורמות ואינטגרציה של מידע על ביצועי הלומד ותהליך הלמידה.
· העלאת הקורס המקוון במלואו לאתר קמפוס IL בסיוע המשרד.   

אנא סמנו מי קהל היעד של הקורס המוצע:
· אוכלוסיות יעד של הממשלה
· צעירים/ות
· א/נשים שיצאו לחל"ת 
· מובטלים/ות
· עצמאים/ות / פרילנסרים/ות
· א/נשים שמעוניינים בהסבת מקצוע
· בני ובנות 45+ שנמצאים או מעוניינים להיות בשוק העבודה
· אחר ____________________

אנא סמנו את סוג הלימוד המוצע:
· הסבה מקצועית
· פיתוח מיומנויות עבודה
· פיתוח מקצועי
· קידום קריירה
· אחר
האם הקורס הוא מבין אחד מתחומי הלימוד המועדפים הבאים: מקצועות השיווק, מסחר ושירותים, מקצועות העיצוב, הייטק, דאטה, טכנולוגיות מידע (IT), מקצועות הדיגיטל, ניהול מוצר, ניהול פרויקטים וכן תחומים אחרים שיש בהם ביקוש לעובדים במשק הישראלי. במקרה כזה אנא פרטו אודות התחום וכן פרטים אודות המשרות הקיימות בתחום והביקוש להן.
· כן
· לא
· אחר ___________________________________________________________________
האם יש דרישות סף או ידע מוקדם נדרש לביצוע הקורס? 
· כן 
· לא 
אם כן, אנא ציינו מה הידע המוקדם הנדרש / דרישות הסף הנדרשות לביצוע הקורס ______________________________________________________
אנא ציינו האם יש הכרה של מעסיקים בקורס (endorsement)? אם כן, אנא ציינו מי המעסיקים והציגו

קישור ופרטי כניסה (login) לקורס המוצע: __________________________________






נספח ב'

התחייבות למניעת ניגוד עניינים

בנוסף ומבלי לגרוע מהוראות קול קורא זה על נספחיו וממסמכי ההצעה שהוגשה על-ידי המציע- 

אני הח"מ                                       , נושא ת.ז. מס'                     , מורשה החתימה מטעם                                    שמספרו                    (להלן: המציע) מצהיר ומתחייב בזאת, בכתב, כי במועד הגשת ההצעה מתקיימות כל הדרישות הבאות, ואם אזכה בקול קורא מתחייב להמשיך עמוד בכל הדרישות הבאות, במשך כל תקופת ההתקשרות, כדלקמן:
1. המציע ומי מהצוות אשר יועמד לרשות המשרד ו/או המטה במסגרת מתן השירותים נשוא קול קורא זה, לא נמצא ולא יימצא במישרין או בעקיפין, במצב של ניגוד עניינים, בין ביצוע השירותים או מילוי תפקיד או עיסוק במסגרת אספקת השירותים בקול קורא זה לבין עניין אחר של מי מהם או של עובדיהם. 
2. בכלל זה המציע מצהיר ומתחייב כי לא ידוע לו בהתייחס למציע או למי מהצוות - על ניגוד עניינים קיים או שמי מהם עשוי לעמוד בו בין מילוי תפקידו ו/או עיסוקו במסגרת מתן השירותים למשרד ו/או המטה לבין עניין אחר שלו או עניין של קרובו או עניין של גוף שהוא או קרובו חבר בו.  
לעניין נספח זה, בכלל  "עניין אחר" ייחשבו–
לרבות, עניין שלו או של קרובו או של גוף שהמציע או מי מהצוות או קרוב של מי מהם חבר בו, מנהל אותו או עובד אחראי בו, או גוף של המציע או מי מהצוות או לקרוב שלו חלק בו, בהון מניות, בזכות לקבלת רווחים, בזכות למנות מנהל או בזכות הצבעה, וכן גם ענינו של לקוח, שהמציע או מי מהצוות או מעסיקו או שותפו, או עובד העובד עימו או בפיקוחו, מיצגים/ מייעצים/ מבקרים .

	                         
	                               

	                             תאריך                             
	שם המציע + חתימה



אימות חתימה
אני הח"מ                                              (הגורם המוסמך לאמת תצהיר לפי פקודת הראיות [נוסח חדש], תשל"א-1971) שכתובתי                                        
מאשר בזה שהמציע                                   החתום לעיל הנו תאגיד הרשום כדין בישראל אצל רשם ה                         וכי ה"ה                                         ו-                             אשר חתמו בפני מטעם המציע על הצעה זו, מוסמכים לעשות כן ולחייב את המציע בחתימותיהם .
	                        
	                            

	                             תאריך                             
	החותם


נספח ג
הצהרה בדבר פרטי ההצעה הסודיים וכתב ויתור
כשהמציע אינו תאגיד

אני הח"מ                               , נושא ת.ז. מס'                              (להלן: המציע) מצהיר ומתחייב בזאת, בכתב, כדלקמן:
(יש לסמן X  במקום המתאים)
· ההצעה שהוגשה מטעמי במסגרת קול קורא מס'       אינה כוללת פרטים סודיים.
· הפרטים בהצעתי המהווים סודות מסחריים ו/או מקצועיים הינם כדלקמן:
                                                                                                                                         
                                                                                                                                         
                                                                                                                                         

1. ידוע לי כי ועדת המכרזים תאפשר למציע שהשתתף בקול קורא המבקש לעיין במסמכים שונים – עיון במסמכים בהתאם ובכפוף לקבוע בתקנה 21(ה) לתקנות חובת המכרזים, התשנ"ג-1993 .
2. אני נותן בזאת הסכמתי למסירת כל חלק ו/או פרט בהצעתי שלא פורט לעיל לעיון מציעים אחרים, ככל שאבחר כזוכה בקול קורא, ומוותר בזאת על כל טענה ו/או זכות ו/או תביעה בקשר לכך.
3. ציון חלקים ו/או פרטים בהצעה כסודיים מהווה הודאה בכך שחלקים אלה בהצעה סודיים גם בהצעותיהם של המציעים האחרים, והנני מוותר מראש על זכות העיון בחלקים אלה של הצעות המציעים האחרים.
4. ברור לי כי אין בהצהרה זו כדי לחייב את ועדת המכרזים וכי שיקול הדעת בדבר היקף זכות העיון של המציעים הינו של ועדת המכרזים בלבד, אשר תפעל בנושא זה בהתאם להוראות כל דין ולאמות המידה המחייבות רשות מינהלית.
	                           
	                               

	       תאריך                             
	           חתימה


אימות הצהרה
אני הח"מ _____________________, ____________(הגורם המוסמך לאמת תצהיר לפי פקודת הראיות [נוסח חדש], תשל"א-1971) מאשר/ת כי ביום ____________ הופיע/ה בפני במשרדי אשר ברחוב ____________ בישוב/עיר ____________ מר/גב' ______________ שזיהה/תה עצמו/ה על ידי ת.ז. ____________ /המוכר/ת לי באופן אישי, ואחרי שהזהרתיו/ה כי עליו/ה להצהיר אמת וכי יהיה/תהיה צפוי/ה לעונשים הקבועים בחוק אם לא יעשה/תעשה כן, חתם/ה בפני על התצהיר דלעיל. 
_________________              ___________________                      ___________________               תאריך                                                             מספר רישיון                             חתימה וחותמת
נספח ד
אם המציע תאגיד
הצהרה בדבר פרטי ההצעה הסודיים וכתב ויתור
אני הח"מ                                     , נושא ת.ז. מס'                        , מורשה החתימה מטעם                                    שמספרו                              (להלן: המציע) מצהיר ומתחייב בזאת, בכתב, כדלקמן:
(יש לסמן X במקום המתאים)
· ההצעה שהוגשה מטעם                                   במסגרת קול קורא מס'              אינה כוללת פרטים סודיים.
· הפרטים בהצעת                              המהווים סודות מסחריים ו/או מקצועיים הינם כדלקמן:
                                                                                                                                         
                                                                                                                                         
                                                                                                                                         
1. ידוע לי כי ועדת המכרזים תאפשר למציע שהשתתף בקול קורא המבקש לעיין במסמכים שונים – עיון במסמכים בהתאם ובכפוף לקבוע בתקנה 21(ה) לתקנות חובת המכרזים, התשנ"ג-1993, בהתאם לחוק חופש המידע, התשנ"ח-1998, ובהתאם להלכה הפסוקה.
2. אני נותן בזאת הסכמתי למסירת כל חלק ו/או פרט בהצעתי שלא פורט לעיל לעיון מציעים אחרים, ככל שתבחר                              כזוכה בקול קורא, ומוותר בזאת על כל טענה ו/או זכות ו/או תביעה בקשר לכך.
3. ציון חלקים ו/או פרטים בהצעה כסודיים מהווה הודאה בכך שחלקים אלה בהצעה סודיים גם בהצעותיהם של המציעים האחרים, והנני מוותר מראש על זכות העיון בחלקים אלה של הצעות המציעים האחרים.
4. ברור לי כי אין בהצהרה זו כדי לחייב את ועדת המכרזים וכי שיקול הדעת בדבר היקף זכות העיון של המציעים הינו של ועדת המכרזים בלבד, אשר תפעל בנושא זה בהתאם להוראות כל דין ולאמות המידה המחייבות רשות מינהלית.
	                      
	                             

	                             תאריך                             
	חתימה


אימות חתימה
אני הח"מ                             _____________ (הגורם המוסמך לאמת תצהיר לפי פקודת הראיות [נוסח חדש], תשל"א-1971)  שכתובתי                                            מאשר בזה שהמציע                                          החתום לעיל הנו תאגיד הרשום כדין בישראל אצל רשם  ה                          וכי ה"ה                          ו-                            אשר חתמו בפני מטעם המציע על הצעה זו, מוסמכים לעשות כן ולחייב את המציע בחתימותיהם.
	_______________________    
	    _______________________________ 

	                             תאריך                             
	 החותם


נספח ה'
תצהיר בדבר היעדר הרשעות בגין העסקת עובדים זרים ושכר מינימום
אני הח"מ _______________ ת.ז. _______________ לאחר שהוזהרתי כי עלי לומר את האמת וכי אהיה צפוי לעונשים הקבועים בחוק אם לא אעשה כן, מצהיר/ה בזה כדלקמן:
הנני נותן תצהיר זה בשם ___________________ שהוא המציע (להלן:  "המציע") המבקש להתקשר עם עורך קול קורא מספר ___________________ עבור העלאת קורסים מקוונים לאתר המשרד ו/או קמפוס IL. אני מצהיר/ה כי הנני מוסמך/ת לתת תצהיר זה בשם המציע. 
בתצהירי זה, משמעותו של המונח "בעל זיקה" כהגדרתו בחוק עסקאות גופים ציבוריים התשל"ו-1976 (להלן:  "חוק עסקאות גופים ציבוריים"). אני מאשר/ת כי הוסברה לי משמעותו של מונח זה וכי אני מבין/ה אותו. 
משמעותו של המונח "עבירה" – עבירה לפי חוק עובדים זרים (איסור העסקה שלא כדין והבטחת תנאים הוגנים), התשנ"א-1991 או לפי חוק שכר מינימום התשמ"ז-1987, ולעניין עסקאות לקבלת שירות כהגדרתו בסעיף 2 לחוק להגברת האכיפה של דיני העבודה, התשע"ב-2011, גם עבירה על הוראות החיקוקים המנויות בתוספת השלישית לאותו חוק.
המציע הינו תאגיד הרשום בישראל.
(סמן X במשבצת המתאימה)
· המציע ובעל זיקה אליו לא הורשעו ביותר משתי עבירות עד למועד האחרון להגשת ההצעות (להלן: "מועד להגשה") מטעם המציע בקול קורא מספר _____________________ עבור העלאת קורסים מקוונים לאתר המשרד ו/או קמפוס IL.
· המציע או בעל זיקה אליו הורשעו בפסק דין  ביותר משתי עבירות וחלפה שנה אחת לפחות ממועד ההרשעה האחרונה ועד למועד ההגשה. 
· המציע או בעל זיקה אליו הורשעו בפסק דין  ביותר משתי עבירות ולא חלפה שנה אחת לפחות ממועד ההרשעה האחרונה ועד למועד ההגשה. 

זה שמי, להלן חתימתי ותוכן תצהירי דלעיל אמת. 
____________________	____________________	________________
 תאריך					 שם			חתימה וחותמת
אימות הצהרה
אני הח"מ _____________________, עו"ד מאשר/ת כי ביום ____________ הופיע/ה בפני במשרדי אשר ברחוב ____________ בישוב/עיר ____________ מר/גב' ______________ שזיהה/תה עצמו/ה על ידי ת.ז. ____________ /המוכר/ת לי באופן אישי, ואחרי שהזהרתיו/ה כי עליו/ה להצהיר אמת וכי יהיה/תהיה צפוי/ה לעונשים הקבועים בחוק אם לא יעשה/תעשה כן, חתם/ה בפני על התצהיר דלעיל. _______________	___________________		___________________
	תאריך			 מספר רישיון			חתימה וחותמת



נספח ו'
תצהיר בדבר העסקת אנשים עם מוגבלות
אני הח"מ                            ת.ז.                         לאחר שהוזהרתי כי עלי לומר את האמת וכי אהיה צפוי לעונשים הקבועים בחוק אם לא אעשה כן, מצהיר/ה בזה כדלקמן:
הנני נותן תצהיר זה בשם                              שהוא המציע (להלן: "המציע") המבקש להתקשר עם עורך קול קורא – משרד העבודה, הרווחה והשירותים החברתיים והמטה עבור העלאת קורסים מקוונים לאתר המשרד ו/או קמפוס IL. אני מצהיר/ה כי הנני מוסמך/ת לתת תצהיר זה בשם המציע. 
(סמן X במשבצת המתאימה):
· הוראות סעיף 9 לחוק שוויון זכויות לאנשים עם מוגבלות, התשנ"ח 1998 לא חלות על המציע.
· הוראות סעיף 9 לחוק שוויון זכויות לאנשים עם מוגבלות, התשנ"ח 1998 חלות על המציע והוא מקיים אותן.  
(במקרה שהוראות סעיף 9 לחוק שוויון זכויות לאנשים עם מוגבלות, התשנ"ח 1998 חלות על המציע נדרש לסמן X במשבצת המתאימה):
· המציע מעסיק פחות מ-100 עובדים.
· המציע מעסיק 100 עובדים או יותר.
(במקרה שהמציע מעסיק 100 עובדים או יותר נדרש לסמן X במשבצת המתאימה):
· המציע מתחייב כי ככל שיזכה במסגרת ההודעה בדבר מאגר יפנה למנהל הכללי של משרד העבודה והרווחה והשירותים החברתיים לשם בחינת יישום חובותיו לפי סעיף 9 לחוק שוויון זכויות לאנשים עם מוגבלות, התשנ"ח 1998, ובמקרה הצורך– לשם קבלת הנחיות בקשר ליישומן.
· המציע התחייב בעבר לפנות למנהל הכללי של משרד העבודה והרווחה והשירותים החברתיים לשם בחינת  יישום חובותיו לפי סעיף 9 לחוק שוויון זכויות לאנשים עם מוגבלות, התשנ"ח 1998, הוא פנה כאמור ואם קיבל הנחיות ליישום חובותיו פעל ליישומן (במקרה שהמציע התחייב בעבר לבצע פנייה זו ונעשתה עמו התקשרות שלגביה נתן התחייבות זו).
המציע מתחייב להעביר העתק מהתצהיר שמסר לפי פסקה זו למנהל הכללי של משרד העבודה הרווחה והשירותים החברתיים, בתוך 30 ימים ממועד ההתקשרות.
	                  
	                      
	                      

	תאריך
	שם מלא
	חתימה וחותמת מורשה החתימה


אישור עורך הדין
אני הח"מ                               , עו"ד מאשר/ת כי ביום                הופיע/ה בפני במשרדי אשר ברחוב                             בישוב/עיר                        מר/גב'                              שזיהה/תה עצמו/ה על ידי ת.ז.                        /המוכר/ת לי באופן אישי, ואחרי שהזהרתיו/ה כי עליו/ה להצהיר אמת וכי יהיה/תהיה צפוי/ה לעונשים הקבועים בחוק אם לא יעשה/תעשה כן, חתם/ה בפני על התצהיר דלעיל.     
	                  
	                              
	                       

	תאריך
	חותמת ומספר רישיון
	חתימה

